মার্কো ভেররাত্তি

মার্কো ভেররাত্তি (ইতালীয়: Marco Verratti, ইতালীয় উচ্চারণ: [ˈmarko verˈratti]; জন্ম: ৫ নভেম্বর ১৯৯২) হলেন একজন ইতালীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন। ২০০০–০১ মৌসুমে, ইতালীয় ফুটবল ক্লাব মানোপ্পেল্লোর যুব পর্যায়ের হয়ে খেলার মাধ্যমে ভেররাত্তি ফুটবল জগতে প্রবেশ করেছেন এবং পরবর্তীকালে মানোপ্পেল্লো আরাবোনা এবং পেস্কারার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, ইতালীয় ক্লাব পেস্কারার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; পেস্কারার হয়ে তিনি ৭৪ ম্যাচে ২টি গোল করেছেন। ২০১২–১৩ মৌসুমে, তিনি প্রায় ১২ মিলিয়ন ইউরোর বিনিময়ে পেস্কারা হতে ফরাসি ক্লাব পারি সাঁ-জেরমাঁয় যোগদান করেছেন। ২০১০ সালে, ভেররাত্তি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। ইতালির বয়সভিত্তিক দলের হয়ে খেলার পর, তিনি ২০১২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪০ ম্যাচে ৩টি গোল করেছেন। তিনি ইতালির হয়ে এপর্যন্ত ১টি ফিফা বিশ্বকাপ (২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। ব্যক্তিগতভাবে, ভেররাত্তি বেশ কিছু পুরস্কার জয়লাভ করেছেন, যার মধ্যে ২০১২ সালে ব্রাভো পুরস্কার এবং ২০১৫ সালে পাল্লোনে আজ্জুররো পুরস্কার জয় অন্যতম। দলগতভাবে, ভেররাত্তি এপর্যন্ত ২৮টি শিরোপা জয়লাভ করেছেন, যার মধ্যে ১টি পেস্কারার হয়ে এবং ২৭টি পারি সাঁ-জেরমাঁর হয়ে জয়লাভ করেছেন। মার্কো ভেররাত্তি ১৯৯২ সালের ৫ই নভেম্বর তারিখে ইতালির পেস্কারায় জন্মগ্রহণ করেছেন এবং লাকুইলায় তার শৈশব অতিবাহিত করেছেন। শৈশবে তিনি ইয়ুভেন্তুসের ভক্ত ছিলেন এবং ইয়ুভেন্তুসের ইতালীয় আন্তর্জাতিক আক্রমণভাগের খেলোয়াড় আলেসসান্দ্রো দেল পিয়েরোকে নিজের আদর্শ মানতেন। ভেররাত্তির প্রতিভা অল্প বয়সেই পরিলক্ষিত হয়েছিল এবং তাকে আতালান্তা এবং ইন্টার মিলানের যুব একাডেমিতে যোগদানের প্রস্তাব দেওয়া হয়েছিল, কিন্তু তিনি তার স্থানীয় ক্লাব ৫,০০০ ইউরোর বিনিময়ে পেস্কারায় যোগদান করেছিলেন। এসি মিলানের বিরুদ্ধে পেস্কারা অনূর্ধ্ব-১৬ দলের হয়ে চিত্তাকর্ষক খেলা প্রদর্শনের পর লোম্বার্দির ক্লাবটি ভেররাত্তিকে স্বাক্ষর করার জন্য ৩,০০,০০০ ইউরোর প্রস্তাব দিয়েছিল, কিন্তু তিনি পেস্কারায় থাকারই সিদ্ধান্ত নিয়েছিলেন। ৭ জুন ২০২১ পর্যন্ত হালনাগাদকৃত। "2014 FIFA World Cup Brazil: List of Players: Italy" (পিডিএফ)। FIFA। ১৪ জুলাই ২০১৪। পৃষ্ঠা 21। ৪ সেপ্টেম্বর ২০১৯ তারিখে মূল (পিডিএফ) থেকে আর্কাইভ করা।  "Marco Verratti 6" (ফরাসি ভাষায়)। psg.fr। সংগ্রহের তারিখ মার্চ ১৫, ২০১৯।  Mira, Luis (১৮ জুলাই ২০১২)। "PSG confirms capture of Verratti"। Goal.com। সংগ্রহের তারিখ ৬ জুন ২০২১।  "The "Bravo" Award"। RSSSF। সংগ্রহের তারিখ ১২ জুলাই ২০১৪।  "Pallone Azzurro 2015: vince Verratti" [2015 Pallone Azzurro: Verratti wins] (ইতালীয় ভাষায়)। Sport Mediaset। ১ জানুয়ারি ২০১৬। সংগ্রহের তারিখ ২ জানুয়ারি ২০১৬।  "Meet the new Pirlo looking to shatter England's World Cup dream"। FourFourTwo। ১৪ জুন ২০১৪। সংগ্রহের তারিখ ২১ জুন ২০১৪।  "Marco Verratti scored late equaliser as Italy drew 1-1 in Holland"। Sky Sports। ৬ ফেব্রুয়ারি ২০১৩। সংগ্রহের তারিখ ৭ জুন ২০২১।  "Netherlands vs Italy, 6 February 2013"। eu-football.info। ৬ ফেব্রুয়ারি ২০১৩। সংগ্রহের তারিখ ৭ জুন ২০২১।  "Italy-Liechtenstein - UEFA EURO"। UEFA.com। সংগ্রহের তারিখ ৭ জুন ২০২১।  "Italy vs Liechtenstein, 26 March 2019"। eu-football.info। ২৬ মার্চ ২০১৯। সংগ্রহের তারিখ ৭ জুন ২০২১।  "Italy-Bosnia and Herzegovina - UEFA EURO"। UEFA.com। সংগ্রহের তারিখ ৭ জুন ২০২১।  "Italy vs Bosnia & Herzegovina, 11 June 2019"। eu-football.info। ১১ জুন ২০১৯। সংগ্রহের তারিখ ৭ জুন ২০২১।  উইকিমিডিয়া কমন্সে মার্কো ভেররাত্তি সংক্রান্ত মিডিয়া রয়েছে। মার্কো ভেররাত্তি – ফিফা প্রতিযোগিতার রেকর্ড (ইংরেজি) মার্কো ভেররাত্তি – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে মার্কো ভেররাত্তি (ইংরেজি) সকারবেসে মার্কো ভেররাত্তি (ইংরেজি) বিডিফুটবলে মার্কো ভেররাত্তি (ইংরেজি) ট্রান্সফারমার্কেটে মার্কো ভেররাত্তি (ইংরেজি) ওয়ার্ল্ডফুটবল.নেটে মার্কো ভেররাত্তি (ইংরেজি) ইএসপিএন এফসিতে মার্কো ভেররাত্তি (ইংরেজি) ন্যাশনাল-ফুটবল-টিমস.কমে মার্কো ভেররাত্তি (ইংরেজি)